Žmogus voras: nėra kelio atgal

Žmogus voras: nėra kelio atgal () – 2021 m. JAV superherojų filmas. Šis filmas yra „Žmogus voras: grįžimas namo“ (2017) ir „Žmogus voras: toli nuo namų“ (2019) tęsinys.

Filmo premjera JAV ir Lietuvoje įvyko 2021 m. gruodžio 17 d.

 Siužetas 

Filme Piteris Parkeris (aktorius T. Holland) prašo daktaro Stiveno Streindžo (aktorius B. Cumberbatch), kad jo Žmogaus-voro tapatybė vėl taptų paslaptimi po to, kai filme „Toli nuo namų“ piktadarys Misterijus atskleidė jo tapatybę, tačiau dėl didžiulio nesusipratimo burtai atveria multivisatą ir leidžia piktadariams bei superherojams iš alternatyvių realybių patekti į Parkerio pasaulį. Filme Parkerio draugui Nedui pravėrus portalą, iš jo išėjo dvi alternatyvios Piterio Parkerio versijos, vėliau šie kovojo su piktadariais prie Laisvės Statulos Niujorke. Filmo pabaigoje Piteris Parkeris paprašo daktaro Streindžo padaryti taip, kad visi pamirštų apie Piterį Parkerį dėl jo draugų ir mylimųjų saugumo.

 Aktoriai 
 Aktorius – vaidmuo
 Tom Holland – Žmogus voras
 Zendaya – Mišelė Džouns
 Tobey Maguire – Žmogus voras, Peteris Parkeris iš alternatyvosios realybės, paskutinį kartą matytas 2007 m. filme „Žmogus voras 3“
 Andrew Garfield – Žmogus voras, Peteris Parkeris iš alternatyvosios realybės, paskutinį kartą matytas 2014 m. filme „Nepaprastas žmogus voras 2“
 Alfred Molina – Otas Oktavijus/Daktaras Aštunkojis
 Willem Dafoe – Normanas Osbornas/Žaliasis Goblinas

 Išnašos 

Kategorija:2021 filmai
Kategorija:JAV mokslinės fantastikos filmai
Kategorija:Veiksmo filmai
Kategorija:Marvel Cinematic Universe